I april 2009 startet arbeidet med å gjøre om en av skolebygningene til barnehage. Fra høsten 2009 ble Lyshovden skole et oppveksttun med barnehage knyttet til skolen. Dette er en del av en ny organisasjonsmodell med felles ledelse for skolen og barnehagen, og som mål å skape en helhetlig pedagogisk tenkning for barn i alderen 1- 13 år. Sommeren 2009 startet også et prosjekt for å rehabilitere skolens fasader. Skolen har plass til 350 elever fra 1. til 7. klassetrinn.